Diari Oficial de la Generalitat Valenciana


Sumari del DOGV 9494, del 21-12-2022 (2022/11072)

RESOLUCIÓ de 30 de novembre de 2022, de la directora general de Personal Docent, per la qual, en execució de sentència judicial, s'inclou una aspirant en la llista de persones seleccionades en el procediment selectiu per a ingrés a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11602


Data del document
:   30-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 30 de novembre de 2022, de la directora general de Personal Docent, per la qual, en execució de sentència judicial, s'inclou una aspirant en la llista de persones seleccionades en el procediment selectiu per a ingrés a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport. [2022/11396]  
Per Ordre 7/2019, de 28 de febrer, de la Conselleria d'Educació, Investigació, Cultura i Esport (DOGV 8498), es va convocar procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, en el qual va participar Natalia Fernández Bordera, pel cos de professors d'Ensenyament Secundari, davant el tribunal A1 de l'especialitat de dibuix.  
La senyora Fernández Bordera va interposar recurs d'alçada contra la Resolució de 25 de juliol de 2019, que va publicar la llista d'aspirants seleccionats en aquest procediment, i contra la seua desestimació, un recurs contenciós administratiu davant el Tribunal Superior de Justícia de la Comunitat Valenciana, el qual va dictar la Sentència núm. 665/2020, de data 14 d'octubre de 2020, en la decisió de la qual afirma:  
«1r Estimem el recurs núm. 561/2019 interposat per Natalia Fernández Bordera contra la desestimació presumpta del recurs d'alçada interposat contra la Resolució de 25/juliol/2019, que va publicar la llista d'aspirants seleccionats de conformitat amb l'Ordre 7/2019, de 28/febrer, de la Conselleria d'Educació, Investigació, Cultura i Esport de la Generalitat Valenciana per la qual es va convocar procediment selectiu d'ingrés en el cos de mestres (sic) i procediment per a l'adquisició de noves especialitats del mateix cos, resolució que s'anul·la i es deixa sense efecte per no ser conforme a dret, reconeixent el dret de la recurrent a la modificació de la puntuació obtinguda en els termes sol·licitats: «en l'apartat 2.2.1 de la baremació li corresponen 0 punts, per la qual cosa en l'apartat II passa de 3 punts a 2 punts; en l'apartat 3.2.3 de la baremació li corresponen 0,25 punts, per la qual cosa en l'apartat III en comptes de 0,7 li corresponen 0,45 punts; per la qual cosa en la baremació li correspon un total de 3,4998 punts en lloc dels 4,7498 atorgats, modificant-se així la puntuació final obtinguda en la convocatòria i la seua posició en la llista d'aspirants aprovats de conformitat amb la nova puntuació obtinguda.»  
  
En virtut d'allò que s'ha exposat, resolc:  
  
Primer  
En execució de la Sentència núm. 665/2020 del Tribunal Superior de Justícia de la Comunitat Valenciana, és procedent modificar la llista de persones aspirants que han superat les proves selectives convocades per l'esmentada Ordre 7/2019, en el sentit d'incloure en aquesta Natalia Fernández Bordera com a aspirant seleccionada per l'especialitat de dibuix del cos de professors d'Ensenyament Secundari, amb una nota final de 5,9399 punts.  
  
Segon  
D'acord amb la base 12 de la convocatòria, la realització de la fase de pràctiques forma part del procés selectiu i té una duració d'un curs escolar, per la qual cosa és procedent nomenar Natalia Fernández Bordera com a funcionària en pràctiques del cos de professors d'Ensenyament Secundari, per l'especialitat de dibuix, per a dur-les a terme durant el present curs 2022-2023, en els termes regulats en la Resolució de 12 de setembre de 2019, de la Direcció General de Personal Docent (DOGV 8636) per als aspirants seleccionats en procediment selectiu convocat per l'Ordre 7/2019.  
Aquest nomenament quedarà condicionat al compliment per l'aspirant dels requisits exigits en la base 2 de la convocatòria, la qual cosa es verificarà mitjançant l'examen de la documentació que s'estableix en la base 10 d'aquesta.  
  
Tercer  
Atés que la senyora Fernández Bordera està prestant serveis com a funcionària interina pel mateix cos i especialitat, d'acord amb el que es disposa en l'article 50 de la Llei 39/2015, d'1 d'octubre, del procediment administratiu comú, és procedent convertir el seu nomenament com a funcionària interina en un nomenament com a funcionària en pràctiques per a completar el període de pràctiques en el present curs.  
  
Així mateix, ja que per al nomenament com a funcionària interina va aportar la documentació que li va ser requerida, a l'efecte de no haver d'aportar-la novament, tal com assenyala l'article 28 de la Llei 39/2025, d'1 d'octubre, del procediment administratiu comú, es revisarà aquesta documentació per al seu nomenament com a funcionària en pràctiques, i haurà d'aportar únicament la documentació que se li poguera sol·licitar en el cas que fora necessari.  
Contra la present resolució les parts legitimades podran promoure un incident d'execució de sentència davant el Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 30 de novembre de 2022.- La directora general de Personal Docent: M. Ángeles Herranz Ábalos.